เอาแค่ "สาวกภูมิ" นี่ ต้องบำเพ็ญบารมี อย่างน้อยที่สุด 1 อสงไขย กำไรแสนกัป.....    เพียงแค่นี้ ก็เกิดกันแบบไม่รู้เรื่อง หมายถึงนับชาติเกิดกันไม่ได้แล้วครับ....    กระทู้ที่ผ่าน ๆ มาผมจึงเพียรอย่างยิ่งที่จะเน้นในเรื่อง ความเข้าถึง"พระโสดาบัน"  เพราะอย่างหยาบที่สุด ก็เกิดอีก ไม่เกิน 7 ชาติ  เท่านั้นเอง....  การเข้าถึงความเป็นพระโสดาบัน ก็ไม่น่าจะยากนัก หากเป็นวิสัยของท่านนั้น ๆ    หากจำไม่ผิด จะเป็นกระทู้ที่ 1642 (หากผิดไปก็ขออภัย และลองค้นหาดู นะครับ)      แต่ทว่า กำลังบุญ และบารมี ก็ต้องเป็นไปตามกฎแห่งกรรม และห้วงเวลาในการบำเพ็ญบารมีของแต่ละบุคคล ก็ย่อมแตกต่างกันไป....    เปรียบเสมือน นิ้วทั้ง 5 ในมือของเรา เราจะไปดึง เพื่อทำให้นิ้วอื่น ๆ ยาวเท่านิ้วกลาง  เราก็คงจะทำไม่ได้ ใช่ไหม....    เปรียบเสมือน ว่า เราเริ่มปลูกมะม่วงได้ 3 เดือน 5 เดือน  แล้วเพียรพยายาม พรวนดิน  ให้ปุ๋ย รดน้ำทุกวัน ๆ เพื่อปรารถนาจะให้มะม่วงออกดอก ออกผล ก็ย่อมจะทำไม่ได้ฉันนั้น....    คนเรา ก็เป็นดังนั้นเอง หากบังเอิญท่านเป็นต้นมะม่วง 5 ปี, 10 ปี อย่างนี้แล้ว  ก็ออกผลง่าย พระโสดาบัน ก็ไม่หนีไปไหน    ด้วยมีความหวังว่า จะเป็นประโยชน์ใหญ่ แก่สาธุชน และมหาชน ทั่วไป....    ขอกราบคุณพระ ได้โปรดอำนวยพร ให้ทุกท่านเจริญในธรรม ยิ่ง ๆ ขึ้นไป ด้วยเทอญ.